cyanic-selkie/wikianc huggingface dataset:
Pat Fraley
Ura
Fraleyn ura alkoi vuonna 1979; hänet tunnetaan parhaiten 1980-luvulta, jolloin Fraley oli muun muassa sheriffi Bravestarrin äänenä BraveStarrissa. Erityisesti hänet tunnetaan Turtles – mutanttikilpikonnista, jossa Fraley ääninäytteli Krangin lisäksi myös Baxter Stockmania ja Casey Jonesia. Myöhemmin 1990-luvulla Fraley teki muutamia päärooleja Zorroon sekä Wild West C.O.W.-Boys of Moo Mesaan, jossa Fraley oli samankaltaisessa roolissa 1980-luvulla BraveStarrissa. Hän oli mukana myös The Tickissä useissa sivurooleissa sekä Gargoylesissa, Batmanissa sekä piirrossarjassa Timon ja Pumba.
Tánia Sikelianoú
Sikelianou on viulistina esittänyt nykymusiikkia Kreikassa, Alankomaissa ja Yhdysvalloissa.
Mitchell Gaylord
Gaylord saavutti Los Angelesin olympialaisissa joukkuekullan lisäksi hopeaa hypyssä sekä pronssia nojapuilla ja renkailla. Moniottelussa hän sijoittui viidenneksi.
Rites of Spring (albumi)
Rites of Spring on samannimisen post-hardcore yhtyeen, Rites of Springin debyyttialbumi, joka julkaistiin vuoden 1985 tammikuussa Dischordin kautta. Albumi oli paljon melankolisempi kuin monet muut post-hardcore -albumit ja sitä pidetään "emo-musiikiin esi-isänä".
Rites of Spring oli yksi Nirvanan Kurt Cobainin lempialbumeista.
Georgian vuoden 1978 mielenosoitukset
Taustaa
1970-luvun lopulla Georgian kansallisliike, joka vaati Georgian kansallisen kulttuurin elvyttämistä eikä radikaaleimmassa muodossaan nähnyt vaihtoehtoa Georgian itsenäistymiselle Neuvostoliitosta, oli jälleen nousussa. Se oli harvinainen esimerkki itsenäisyyttä kannattavasta toisinajattelijaliikkeestä tuon ajan Neuvostoliitossa. Georgialaisen opposition älymystö halusi välttää konfliktia maan ei-georgialaisten vähemmistöjen kanssa, sillä riidat haittaisivat maan oletettua tietä itsenäistymiseen. Samasta syystä älymystö loi siteitä ajan venäläisiin toisinajattelijoihin, kuten Andrei Saharoviin. Silti liikkeellä oli selkeä venäläisvastainen painotus. Liike pelästytti myös joitakin vähemmistöjä, erityisesti Abhasiassa, jossa georgialais- ja abhaasiyhteisöjen välillä oli jatkuva etninen epäsopu.
Vuoden 1977 alussa KGB onnistui tukahduttamaan suurimman osan venäläisistä toisinajattelijaryhmistä ja se siirtyi Georgiaan, jossa georgialaiset oppositiojohtajat Merab Kostava ja Zviad Gamsakhurdia pidätettiin huhtikuussa. Tämä ei kuitenkaan onnistunut vaimentamaan liikettä. Uudet ja vaikutusvaltaiset toisinajattelijat, kuten Tamar Tškheidze, Avtandil Imnadze, myöhemmin Giorgi Tšanturia ja Irakli Tsereteli ryhtyivät tukemaan vankilaan suljettuja johtajia, ja useita maanalaisia julkaisuja (samizdat) perustettiin. Tähän aikaan Georgiasta tuli neuvostotasavalta, jossa kaikkein suurin osuus väestöstä oli saanut korkeakoulutusta koko Neuvostoliitossa. Kasvava määrä opiskelijoita – erityisesti maaseudun koulutetut nuoret, joilla ei ollut juurikaan yhteyttä kommunistiseen puolueeseen ja nomenklaturaan – muodosti hedelmällisen maaperän neuvostovastaisuudelle.
Jälkipyykki
Vaikka Ševardnadze onnistui mukautumaan kansan mielipiteeseen ilman, että keskushallinto olisi rankaissut häntä – luultavasti hänen menestyksekkään talouspolitiikkansa vuoksi – hän yritti silti vaimentaa kansallisliikettä pitääkseen yllä mainettaan menestyneenä ja uskollisena kommunistijohtajana. Viranomaisten lisääntyvän painostuksen alla kansallisliike kärsi tappion huhtikuussa 1979, kun johtava toisinajattelija Zviad Gamsakhurdia vapautettiin syytteistä hänen kaduttuaan näkemyksiään ja myönnettyään ”arvostelukyvyn häiriönsä” televisiossa. Merab Kostava vuorostaan kieltäytyi antautumasta ja pysyi tahraamattomana johtajana Georgian kansallisliikkeelle vapautumiseensa saakka vuonna 1987, ja kunnes hän kuoli salaperäisessä auto-onnettomuudessa vuonna 1989. Nationalisminvastaisiin toimiin kuului myös Akaki Bakradzen erottaminen. Hän oli suosittua Georgian kirjallisuuden kurssia Tbilisin yliopistossa opettanut professori, joka tunnettiin neuvostovastaisista tuntemuksistaan. Maaliskuussa 1981 yli 1 000 opiskelijaa osoitti mieltään ja onnistui saamaan Bakradzen takaisin virkaansa. Myöhemmin samassa kuussa suuret opiskelija- ja älymystöryhmät osoittivat mieltään georgialaisten kansallisten oikeuksien puolesta ja luovuttivat maan puoluejohdolle asiakirjan nimeltään ”Georgian kansan vaatimukset”. Dokumentti sisälsi ehdotuksia georgian kielen suojelemiseksi, Georgian historian opetuksen parantamiseksi, Georgian historiallisten monumenttien suojelemiseksi ja Abhasian georgialaisten suojelemiseksi. Muita mielenosoituksia pidettiin Mtskhetan kaupungissa lokakuussa 1981, kun 2 000 henkeä osoitti mieltään äidinkielensä puolesta. Levottomuudet jatkuivat, ja vuonna 1982 älymystö protestoi toisinajattelijoiden keksityin syyttein tapahtunutta pidättämistä vastaan.
Indulis Emsis
Emsis opiskeli Latvian yliopistossa, valmistui biologiksi ja toimi vuoteen 1990 ympäristötieteiden tutkijana. Hän oli perustamassa Vihreitä ja on yhä yksi sen kolmesta puhemiehestä.
Kapitolias
Historia
Kapitoliaan kaupunki, tai roomalaisittain Capitolias, perustettiin roomalaisella kaudella, ja näin se oli myöhempi tulokas Dekapoliin kaupunkien joukossa. Kaupungin tarkkaa perustamisvuotta tai perustajaa ei tunneta. Perustaminen ajoitetaan kuitenkin noin vuoteen 97/98 jaa. eli joko Nervan tai Trajanuksen aikaan. Kaupungin paikalla oletetaan kuitenkin olleen asutus jo aiemmin, jolloin kysymys olisi uudelleenperustamisesta. Alue kuului aiemmin Abilan kaupungin alaisuuteen. Uusi kaupunki nimettiin Juppiter Capitolinuksen mukaan. Toisaalta nimeä on arveltu myös roomalaiseksi muunnelmaksi paikan vanhemmasta seemiläisestä nimestä. Kaupunki esiintyy juutalaisissa lähteissä nimellä Beit Reisha.
Sodan etiikka
Historiaa
Kristillinen kirkko joutui pohtimaan sodan ongelmaa, kun siitä 5. vuosisadalla tuli Rooman valtakunnassa valtiouskonto. Oikeutetun sodan teoriaa (bellum iustum) ovat pohtineet erityisesti kirkkoisä Augustinus (354–430), Tuomas Akvinolainen (1225–1274) ja uskonpuhdistaja Martti Luther (1483–1546). Pohdinnan lähtökohtana on näkemys, että voidaan käydä sekä oikeutettuja että vääriä sotia. Sotaa on pidetty oikeutettuna, kun:
Lenny Leonard
Lenny on Homerin ja Carlin parhaita kavereita ja Moen baarin vakioasiakkaita. Hän on 35-vuotias ja naimaton. Lennyllä on maisterin tutkinto ydinfysiikassa. Hän on sotaveteraani.
Espoon kaupunginteatteri
&:lla on kaksi varsinaista esitystilaa. Ne ovat Louhisali ja Revontulihalli, jotka molemmat sijaitsevat Tapiolan kaupunginosassa – Louhisali Kulttuurikeskuksessa ja Revontulihalli Revontulentiellä.
Prahan päärautatieasema
Historia
thumb|200px|Vanhan asemarakennuksen lipunmyyntisali toimii nykyään kahvilana. Prahan päärautatieasema rakennettiin vuonna 1871 Wienistä Budweisin kautta pohjoiseen johtavan rautatielinjan varrelle. Aseman alkuperäinen nimi oli Keisari Franz Josephin rautatieasema, mutta ensimmäisen maailmansodan jälkeen se nimettiin Yhdysvaltain presidentti Woodrow Wilsonin mukaan Wilsonin rautatieasemaksi (Wilsonovo nádraží). Nimeä käytettiin ensimmäisen tasavallan aikana ja 1945–1953. Aseman nimeämisestä jälleen Wilsonin rautatieasemaksi on käyty pitkään keskusteluja.
Tuntemattomat sankarit
Juoni
Lepercq on tällä välin jäänyt Gestapon vangiksi ja Gerbier palaa Ranskaan tätä pelastamaan. Mathilde tekee suunnitelman, jonka mukaan Jean-François Jardie ilmiantaa itsensä päästäkseen Gestapon vankilan sisään. Jean-François ja Lepercq ovat sellitovereja ja molempia kidutetaan. Mathilde, Le Masque ja Le Bison soluttautuvat vankilaan sairaanhoitajaksi ja saksalaisiksi sotilaiksi naamioituneina. Lepercq on tarkoitus siirtää väärennettyjä papereja käyttäen. Kun tämä osoittautuu mahdottomaksi Jean-François anta hänelle oman itsemurhaan tarkoitetun syanidikapselinsa.
Ensimmäisen liittokunnan sota
Sodan kulku
Vuoden 1796 alussa Ranska oli liittänyt Belgian ja Reininmaan lisäksi itseensä Savoijin ja Nizzan. Nämä valloitukset olivat tosin ristiriidassa tasavaltalaisen perustuslain vaatimuksen kanssa, ettei maa ryhdy ikinä hyökkäyssotaan, tosin ne kierrettiin mm. väittämällä sodanjulistuksen Itävaltaa vastaan olleen "vapaan kansakunnan puolustautuminen kuninkaan epäoikeudenmukaista hyökkäystä vastaan".
Pedro Juan Gutiérrez
Pedro Juan Gutiérrez (s. 1950 Matanzas) on kuubalainen kirjailija.
Kristuksen puhdas kirkko
Kristuksen puhdas kirkko oli ensimmäinen profeetta Joseph Smithin perustamasta kirkosta eronnut skismaattinen yhteisö. Kirkko kuului siis Myöhempien aikojen pyhien liikkeeseen. Kirkon perusti Wycam Clarke ja viisi muuta, jotka eivät olleet tyytyväisiä Joseph Smithin tapaan johtaa kirkkoaan. Heidän mukaansa Smithistä oli tullut väärä profeetta. Kristuksen puhdas kirkko perustettiin vuonna 1831, siis vain vuosi Smithin perustaman kirkon jälkeen, Kirtlandissa, Ohiossa. Kirkon jäsenmäärä ei koskaan kasvanut suureksi. Se järjesti muutaman kokouksen ja kuoli pian pois.
Aktiivinen työvoimapolitiikka
Aktiivinen työvoimapolitiikka voidaan Suomessa jakaa neljään päätyyppiin:
Paltamon kokeilu
Kokeilua päätettiin olla jatkamatta, koska se tuotti huomattavaa taloudellista tappiota. Kokeilu tuli maksamaan 12 miljoonaa euroa, mistä vain 60 % saatiin säästöinä takaisin. Etuuksien maksaminen työttömille tuli siis yhteiskunnalle paljon halvemmaksi kuin työttömien työllistäminen siitä huolimatta, että kokeilussa vältettiin avointen työmarkkinoiden kanssa kilpailemista.
Konvicted
US Circuit City edition
"Struggle Everyday" (Thiam, A.) 3:53 </ol>
Aurora Engine
Aurora Engine on BioWaren kehittämä pelimoottori. Aurora Engine on BioWaren edellisen roolipelejä varten kehitetyn pelimoottorin, Infinity Enginen, seuraaja. Pelimoottori tukee pelaajien omien moduulien kehittämistä, ja pelin mukana tulee Aurora toolset, jonka avulla oman sisällön luominen peliin on melko helppoa. Neverwinter Nights -pelin jatko-osassa Neverwinter Nights 2 käytetään Aurora Enginen päivitettyä versiota nimeltään Electron engine.
Riemannin hypoteesi
Hypoteesin väite
Vaikkakin yllä oleva määritelmä Riemannin zeeta-funktiolle pätee vain kuin s:n reaaliosa on suurempi kuin 1, on funktio analyyttisen jatkamisen kautta määritelty kaikille kompleksiluvuille s ≠ 1. Voidaan todistaa, että analyyttinen jatke on uniikki, koska Riemannin zeeta-funktio on meromorfinen funktio. Niinpä analyyttisen jatkeen saamia arvoja voidaan kutsua yksinkertaisesti Riemannin zeeta-funktion arvoiksi. Riemannin hypoteesille on esitetty lukuisia yhtäpitäviä väittämiä. Luonnollisesti yhtään näistäkään ei ole onnistuttu todistamaan.
Talousoikeus
Talousoikeus on yksityisoikeuden alue, johon kuuluvat markkinaoikeus, maa- ja vesioikeus sekä työoikeus ja ympäristöoikeus. Se oli aiemmin yliopisto-opetuksessa kokooma-alue, joka sittemmin jakautui itsenäisiksi osiksi. Se menetti oikeustieteen opetuksessa kattonimikkeen asemansa, mutta on tullut uudelleen esiin itsenäistyneiden uusien oikeudenalojen yhteydessä. Tällaisia oikeudenaloja ovat muun muassa kansainvälinen talousoikeus ja yritystalousoikeus.
Betlehemin tähti
Jupiter ja Saturnus konjunktioissa 7–6 eaa.
thumb|Eteläinen taivas Jerusalemissa 11.12. 7 eaa. klo 18.00 – 21.30 paikallista aikaa Jo Johannes Kepler esitti Betlehemin tähdelle selitykseksi planeettojen kohtaamista eli konjunktiota. Voidaan laskea, että Jupiter ja Saturnus kohtasivat toisensa kolmesti Kalojen tähdistössä vuosina 7–6 eaa. Aikakauden astrologisten käsitysten mukaan tällaisella kolminkertaisella kohtaamisella olisi ollut erityisen suuri merkitys.
Operaatio Nordwind (1945)
Valmistelu
Koska molemmilla vaihtoehdoilla oli riskinsä, kompromissi Hitlerin sekä Rundstedtin ja Blaskowitzin kesken saavutettiin vasta 27. joulukuuta. Hyökkäyksen kärjeksi määrätyt kaksi divisioonaa tekisivät läpimurron Saar-joen laaksossa. Samaan aikaan neljä täydennettyä divisioonaa leventäisi aukkoa rintamassa Vosgesin läpi Bitchen alueelta lähtien. Blaskowitz käyttäisi kaksi vahvinta divisioonaansa reservinä valmiina hyödyntämään jokaista läpimurtoa. Hitler antoi käskyn uutena vuotena toteutettavalla hyökkäykselle seuraavana päivänä.
Operaatio
Kulutettuaan joukkonsa sekä Ardenneilla että Elsassissa Hitler oli menettänyt täydellisesti aloitekyvyn länsirintamalla. Tilanteen rauhoituttua liittoutuneet aloittivat nopeasti valmistelut etenemiselleen Saksaan.
Hynttyyt yhteen
Ensimmäinen kausi (syksy 1991 – kevät 1992)
Vappu alkaa seurustella Aarne Haravan kanssa, jonka ravintolassa hän on tarjoilijana. Vapun alkoholisti-veli, Martti tulee kaupunkiin. Hän yrittää saada veljensä "jaloilleen" hankkimalla tälle muun muassa uudet vaatteet. Vappu ottaa Martin myös töihin ravintolaan, Aarnen ollessa matkoilla. Martti juo ravintolan viinoja ja täyttää tyhjät pullot vedellä. Virpi täyttää 40 vuotta ja synttäreitä juhlitaan Aarnen ja Martin kanssa, jotka saavat lopulta sovittua viinajupakan.
Neljäs kausi (syksy 1994 – kevät 1995)
Vappu hakee Aarnelta salaa työpaikkaa hotellista, ja saa työpaikan. Vapun entinen heila Keijo ilmestyy kuvioihin kiinnostuen tällä kertaa Virpistä. Keijo pyytää Virpiltä tuhat markkaa lainaa, jonka hän lupaa tälle moninkertaisena takaisin. Virpi käy kysymässä Vapulta ja Aarnelta tonnia, mutta Aarne ei suostu lainaamaan. Vappu lupaa hankkia rahat Virpille seuraavaksi aamuksi. Vappu panttaa vihkisormuksensa ja saa panttilainaamosta tonnin. Keijo ostaa Virpille sormuksen ja saa naisen pään pyörälle. Keijo lähtee tapaamaan Vappua ja esittelee kotona yksin olevalle Aarnelle olevansa Vapun vanha koulukaveri Pertti. Vappu saapuu töistä kotiin ja yllättyy tavatessaan Keijon Aarnen seurasta. Vappu naljailee Keijolle ja Aarne yrittää hillitä tilannetta. Keijo lähtee pois. Aarne kertoo Vapulle, että hän joutuu kertausharjoituksiin. Vappu tulee käymään Virpin luona. Virpi yrittää päästä Vapusta eroon, koska Keijo on piilossa makuuhuoneessa. Vappu kyselee Virpin äkkinäistä rahantarvetta ja samalla tunnistaa Keijon takin sohvan päällä ja kävelee suoraan makuuhuoneeseen. Vappu käy Keijoon käsiksi. Virpi tulee väliin ja kertoo että heillä on suhde. Vappu suuttuu ja lähtee pois.
Virpi ja Aarne ovat molemmat sairaana yhtä aikaa. Vappu huolehtii molempien hoidosta ja heidän töistään myös. Vappu ihastuu Aarnen ravintolassa töissä olevaan kokkiin, Jarmo Naakkaan. Suhde pajastuu Aarnelle, joka vaatii heti avioeroa. Vapun isä tulee käymään ja joutuu selvittämään Vapun avioliitto-ongelmia. Vappu lopettaa suhteensa Jarmoon ja jää ikävöimään Aarnea. Virpi saa Aarnen kuitenkin ajattelemaan asiaa uudelleen ja tämä ottaa Vapun takaisin.
Abitibi-Témiscamingue
Abitibi-Témiscaminguen hallintokeskus on Rouyn-Norandan kaupunki (42 334 as., 2016).
Catherine Carr
thumb|right|230px|Carr vuonna 1972
Catherine Carr (27. toukokuuta 1954 Albuquerque, New Mexico) on yhdysvaltalainen entinen uimari ja olympiavoittaja. Hän voitti urallaan kaksi olympiakultaa, Münchenissä 1972 100 metrin rintauinnista sekä 4 × 100 metrin sekauintiviestistä. . Hänen rintauinnin voittoaikansa 1.13,58 oli myös uusi maailmanennätys, ja se säilyi voimassa hieman alle kaksi vuotta.
Wyoming
Piirikunnat
thumb|Wyomingin piirikunnat. Wyomingin osavaltio on jaettu 23 piirikuntaan. Vuonna 2010 ne olivat asukasluvun mukaan järjestyksessä seuraavat:
Talous
Wyomingin bruttokansantuote vuonna 2010 oli 39 miljardia dollaria. Se oli Yhdysvaltojen osavaltioista 48. sijalla.
Väestö
Vuonna 2000 suurimmat uskontokunnat olivat kannattajien lukumäärän perusteella Katolinen kirkko (80 421), Myöhempien Aikojen Pyhien Jeesuksen Kristuksen kirkko (47 129) ja Eteläinen baptistikonventio (17 101).
Torgu
Torgu on entinen kunta Sõrven niemimaalla, Saarenmaalla, Virossa. Torgu liitettiin osaksi uutta Saarenmaan kuntaa vuoden 2017 lokakuussa.
Aleksandr Koržakov
Aleksandr Vasiljevitš Koržakov (, s. 31. tammikuuta 1950 Moskova) oli KGB:n kenraali ja Venäjän ensimmäisen presidentin Boris Jeltsinin henkivartija ja neuvonantaja vuosina 1985–1996. Hän seisoi Jeltsinin vierellä, kun Jeltsin piti kuuluisan puheensa panssarivaunun päällä äärikommunistien kaapattua vallan elokuussa 1991. Koržakov oli presidentin henkivartioston PSB:n komentaja 1993–1996. Vuonna 1996 Jeltsin erotti Koržakovin.
Lapinlahden silta
Lapinlahden silta on vuonna 1965 valmistunut moottoritiesilta Helsingissä. Silta ylittää Lauttasaarensalmen ja yhdistää Ruoholahden Lauttasaareen. Silta on tyypiltään teräskantinen teräksinen jatkuva kotelopalkkisilta. Silta on maatukineen 597 metriä pitkä (eräissä lähteissä 599 metriä). Silta-aukon leveys on 582 metriä, joka jakautuu viiteen jänteeseen: 103,5+125+125+125+103,5 metriä. Silta oli lähes 30 vuoden ajan vuosina 1965–1993 Suomen pisin. Sillan alikulkukorkeus on 8,0 metriä. Sillan kautta kulkee Helsingistä Karjaalle johtava kantatie 51, jonka moottori­tieksi rakennetun osuuden nimenä Helsingin ja Espoon alueella on Länsiväylä. Valtaosa Helsingin keskustasta Espooseen suuntautuvasta autoliikenteestä kulkee Lapinlahden sillan kautta, ja vuorokaudessa sen ylittää 56 710 autoa (syyskuu 2013).
Supernatural (5. tuotantokausi)
Suomessa Sub alkoi esittää viidettä tuotantokautta maaliskuussa 2012.
GP2
Historia
GP2 Asia Series ("Aasian GP2") yhdistyi GP2-sarjaan vuoden 2011 jälkeen.
Bentsoehappo
Bentsoehappo on normaaliolosuhteissa valkoista olomuodoltaan kiteistä tai jauhemaista ainetta. Sen moolimassa on 122,1 g/mol, sulamispiste 122 °C, kiehumispiste 249 °C, tiheys 1,3 g/cm3 (vesi = 1,0 g/cm3), leimahduspiste 121 °C c.c., itsesyttymislämpötila 570 °C ja CAS-numero 65-85-0.
Hazell Dean
Ura
Hazell Dean aloitti uransa 1970-luvun lopulla. Menestystä hän saavutti seuraavalla vuosikymmenellä yhteistyössä Stock Aitken Waterman -tuottajakolmikon kanssa. Yhdysvaltalainen Federation of American Dance Clubs valitsi Deanin kolmasti "Parhaaksi live-esiintyjäksi", brittiläinen "Club Mirror Awards" valitsi hänet kahdesti "Parhaaksi brittiläiseksi esiintyjäksi".
Viritys (musiikki)
Viritys musiikissa tarkoittaa soittimen säätämistä oikeaan vireeseen. Soittimien vireellä viitataan tuottamien äänien värähtelytaajuuteen. Yleensä musiikkia soitetaan länsimaisen järjestelmän mukaisesti, jolloin sävelille on ennalta määritelty tarkat värähtelytaajuudet. Jos soitin poikkeaa tästä vakiovirityksestä, on se epävireessä. Joillekin soittimille, kuten kitaralle, on olemassa myös useampia vaihtoehtoisia virityksiä. Sävelten suhteellisen virityksen lisäksi tärkeää on sävelten absoluuttinen vire. Esimerkiksi usein a1-sävel on taajuudeltaan 440 Hz tai 442 Hz, ja muut sävelet suhteutetaan tähän.
Pella (Palestiina)
Historia
Pellan paikka on ollut asuttu jo paleoliittiselta ja neoliittiselta kaudelta lähtien ja edelleen kalkoliittisella ja pronssikaudella sekä israelilaisella rautakaudella. Kaupungin muinainen nimi oli Pelel. Egyptiläisissä lähteissä se esiintyy nimellä Pehal (tai Pihilu). Hellenistisen kaupungin perustivat Aleksanteri Suuren makedonialaiset sotilaat. Kaupunki sai nyt nimen Pella, kun vanha nimi tulkittiin samaksi kuin Aleksanterin syntymäpaikan, Makedonian Pellan nimi. Tämän jälkeen kaupunki oli kreikkalaisen kulttuurin keskuksia alueella. Kaupungin asukkaasta käytettiin etnonyymiä Pellaīos.
Kirgisia Turkvision laulukilpailussa
Kilpailijat
{{legend|gold|Voitto}} {{legend|silver|Toinen}} {{legend|#cc9966|Kolmas}} {{legend|#FE8080|Viimeinen}}
Itä-Karjalan sotilashallinto
Hallinnon suunnittelu ja sotilashallintokomentajat
Marsalkka Mannerheim nimitti 27. heinäkuuta Karjalan vapausliikkeen 12-henkisen johdon sotilashallintokomentajan neuvottelukunnaksi, jolla oli annettu tilaisuus lausua mielipiteensä periaatteellisesti tärkeistä ja perustavaa laatua olevista Itä-Karjalan olojen järjestämistä koskevista kysymyksistä "mikäli olosuhteet sen sallivat".
Suur-Suomi
Osa epäkansallisista internoitiin keskitysleireihin turvallisuuden vuoksi. He muodostivat epäkansallisimpiakin heikommin palkatun ryhmän, jota käytettiin myös työssä. Kansallisten ja epäkansallisten välillä oli vapaassa työssä suuret säädetyt tuloerot, jotka lakkautettiin syksyllä 1943, kun oli vakuututtu Stalingradin taistelun jälkeen vähitellen, ettei Saksa voitakaan sotaa.
Pohjois-Pohjanmaan näkövammaiset
PPN ry jäsenet
Kannatusjäseneksi voi liittyä kuka tahansa henkilö tai yhdistys, joka on kiinnostunut näkövammaisten toiminnasta.
Ilmajoki
Aika emäpitäjänä (1516–1867)
Ensimmäinen vaihe itsenäistymisessä oli oman kappeliseurakunnan perustaminen vuonna 1516. Tuolloin Suomen viimeinen katolinen piispa Arvid Kurki vihki Ilmajoen kappelin. Vuonna 1532 Ilmajoesta tuli itsenäinen kirkkopitäjä, jolloin se sai myös oman kirkkoherransa. Itsenäinen hallintopitäjä Ilmajoesta muodostui 1500-luvun lopulla, jolloin se sai omat käräjät. Itsehallinnon vahvisti oma pitäjänsinetti vuonna 1599. Käytännössä ero Kyröstä tapahtui todennäköisesti vasta 1550-luvulla ja oma hallintopitäjä Ilmajoesta tuli viimeistään vuonna 1571, jolloin löytyy ensimmäinen maininta Ilmajoen omasta nimismiehestä.
Maatalouden kehittyminen ja väestön kasvu
Ilmajoki oli 1500-luvulta lähtien vauras maatalouspitäjä. Aluksi pellot olivat kapeita nauhoja jokivarren savitasangoilla. Suoviljelyn tekniikan kehittymisen myötä pitäjän laajat suoalueet tulivat viljeltäviksi 1600-lvuvulta lähtien. Kydönpolton ohella alueella kuivatettiin soita. Tervanpolttoa Ilmajoella harjoitettiin 1600-luvulta lähtien ja vähitellen Ilmajoesta kehittyi Etelä-Pohjanmaan tärkein tervapitäjä. Ilmajoella oli laajat metsäalueet ja Kyrönjoki sopi mainiosti tervan kuljetuksiin rannikolle. 1770-luvulla kirkkoherra Salomon Hannelius kannusti talonpoikien tervanpolttoon, tämän käsityksen mukaan tervanpoltto edisti metsänkasvua. Tervan tuotanto vähentyi 1800-luvun puoliväliin mennessä.
Luonto
Ilmajoki sijaitsee Kyrönjoen varrella, joka on Ilmajoen pisin joki. Ilmajoen kunnan alueella on kaikkiaan 10 järveä, joista suurimmat ovat Kalajaisjärvi, Vitiäisjärvi ja 4,4 hehtaarin laajuinen nimetön järvi.
Kylät
pienoiskuva|Ilmajoen kylät ja rajanaapurit.
Teollisuus
Teollisuuslaitoksista suurin on Altian Koskenkorvan tehdas, jossa valmistetaan etanoliraaka-ainetta tunnettuun Koskenkorvan viinaan. Koskenkorvasta on tullut yksi Suomen merkittäviä brändejä, joka tunnetaan myös maailmalla.
Bibimbap
Dolsot bibimbap
Pataan kaadetaan seesamiöljyä, joka paistaa riisin pohjimmaisen kerroksen kullankeltaiseksi ja rapeaksi tai halutessa jopa palaneeksi. Riisin jälkeen pataan lisätään muut ainekset ja raaka kananmuna, jonka annetaan paistua annoksen päällä tai padan reunaa vasten.
Kolofon
Arkaainen ja klassinen kausi
pienoiskuva|vasen|Kolofonin lyömä khalkos, n. 350 eaa. Kuvituksessa [[Apollonin pää sekä lyyra tai kithara.]] Arkaaisella kaudella Kolofon oli Lyydian vallan alla kuningas Gygeen vallattua sen noin vuonna 660 eaa. On mahdollista, että kaupunki tuhottiin valloituksen yhteydessä. Kolofonista oletettavasti valloituksen vuoksi lähteneet perustivat Suur-Kreikkaan Siriin siirtokunnan. Myöhemmin noin 540-luvulta eaa. lähtien Kolofon oli Persian vallan alla. Kolofon löi omaa hopearahaa 500-luvulta eaa. lähtien.
Kolofon oli valtiomuodoltaan oligarkia ainakin 400-luvulle eaa. saakka, joskin sen oligarkiassa varallisuusrajat olivat sellaiset, että enemmistöllä oli poliittiset oikeudet. Vuonna 420 eaa. sekä noin vuodesta 334 eaa. lähtien se oli demokratia. Kolofonin valtiomuoto oli osana Aristoteleen koulukunnan kokoelmaa 158 kaupungin valtiomuodot. Kaupungissa tiedetään olleen ekklesia eli kansankokous ja bule eli neuvosto. Kolofon löi pronssirahaa 300-luvulta eaa. lähtien.
Hellenistinen ja roomalainen kausi
Kolofon perustettiin uudelleen Lysimakhoksen kuoltua vuonna 281 eaa. Tämän jälkeen se oli osa Seleukidien kuningaskuntaa. Kaupunki ei kuitenkaan koskaan saanut takaisin entistä asemaansa. Myöhemmissä lähteissä, kuten Liviuksella ja Polybioksella, kolofonilaisten kaupunkina esiintyy useammin Notion. Myös Cicero, Strabon ja Pomponius Mela puhuvat Kolofonista, mutta vaikuttavat kaikki tarkoittavan todellisuudessa Notionia. Pausanias kuitenkin mainitsee alkuperäisen Kolofonin usein. Kaupungin nimellä lyötiin rahaa lyhyen ajan vielä Trajanuksen aikana.
Rakennukset ja löydökset
Kaupungin akropolis eli linnavuori tai yläkaupunki sijaitsi muurein ympäröidyn alueen lounaisosassa. Akropoliin itäosasta on löydetty metroonin eli äitijumalattaren pyhäkön jäänteet. Se oli omistettu Demeter-Antaielle, ja sitä käytettiin muun muassa kaupunkivaltion arkistona. Kukkulan pohjoisosasta on löydetty agora eli kokoontumis- ja kauppapaikka sekä L-kirjaimen muotoinen stoa eli pylväshalli, jossa oli pohjois- ja länsisiivet. Akropoliilta on löydetty myös muun muassa roomalaisaikainen kylpylä. Akropoliin rinteiltä on löydetty kaupungin varhaisimmat asutusjäänteet varhaiselta arkaaiselta kaudelta 600-luvulta eaa. lähtien.
Suurin osa kaupungin jäänteistä on peräisin 300-luvulta eaa., jossa vaiheessa se ilmeisesti rakennettiin uudestaan. Kaupungissa tiedetään olleen Athene Poliaan, Apollon Klarioksen, Poseidon Asfaleioksen ja Zeus Soterin kultit ja näin todennäköisesti myös näille omistetut pyhäköt tai alttarit. Löydöksiin lukeutuu muun muassa kivettyä katua ja sen varrella olleita rakennuksia.
Helena Molander
Aino Helena Molander (o.s. Löfman; s. 18. joulukuuta 1951 Vaasa) on suomalainen varatuomari ja Mannerheimin Lastensuojeluliiton (MLL) entinen lapsiasiamies. Hän suoritti 2012 oikeustieteen lisensiaatin tutkinnon. Vuonna 1994 hänelle myönnettiin Suomen Leijonan ritarimerkki.
1990-luvulla Molander tuli esiin mediassa käsiteltyjen pedofiliatapausten asiantuntijana ja julkaisi vuonna 1996 aiheesta kirjan Lapsi aikuisten armoilla (Otava) ja uudistetun laitoksen siitä vuonna 2000 nimellä Lapsen suojeleminen pedofilialta. Ensimmäisestä painoksesta ilmestyi ainakin 19 sävyltään myönteistä arvostelua tai uutista. Mannerheimin Lastensuojeluliiton tuolloinen pääsihteeri Jaakko Itälä kirjoitti :”Kirjan saamassa vastaanotossa kiinnittää huomiota paitsi julkisuuden myönteisyys ja laajuus myös kirjan saaman julkisuuden asiallisuus. Ensimmäinen porras lapsen koskemattomuuden suojan parantamisessa saavutetaan sitä koskevan keskustelun noustessa asialliselle tasolle.” Molanderin näkemyksiä on myös arvosteltu. Esimerkiksi filosofi Juha Varto katsoo, että Molander ”käyttää asemaansa (keskustelun aallon harjalla) ja hyviä suhteitaan iltalehtiin tehokkaasti” ja nimitti Molanderin kirjaa ”demagogiaksi”.
Idänimarre
Elinympäristö
Idänimarre kasvaa yleensä varjoisissa kallionraoissa. Laji on kalkinvaatija.
Hi-NRG
Tyylilajin kehitys
Hi-NRG-klassikkoihin kuuluu Evelyn Thomasin hitti ”High Energy” (1984), tuottajana Ian Levine. Kappaleen myötä koko musiikkityyli tuli suurelle yleisölle tunnetuksi. Evelyn Thomasin esittämiä Hi-NRG-hittejä ovat myös ”Masquerade” ja ”Reflections”. Ensimmäinen Hi-NRG-hitti Britannian top 100 -listalla oli Hazell Deanin ”Searching (I Got to Find a Man)”.
Kaarlo Hämäläinen (nimineuvos)
Nimineuvos Kaarlo Hämäläisen vuonna 2011 paljastettu muistopatsas sijaitsee Sulkavan kirjaston edustalla.
Metallityöväen Liitto
Liitto julkaisi jäsenlehteä Ahjo, joka aloitti ilmestymisensä vuonna 1949.
Historia
Suomen Kaivostyöväen Liitto yhdistyi Metalliliittoon vuonna 1969, Jalometallityöntekijäin Liitto vuonna 1974 ja Auto- ja Konealan Unioni vuonna 2003.
Päätöksenteko-organisaatio
Ylintä päätäntävaltaa Metalliliitossa käytti joka neljäs vuosi kokoontuva liittokokous. Jäsenet muodostivat valitsijayhdistyksiä, jotka asettivat ehdokkaat liittokokousvaaleihin. Liittokokousedustajat valittiin vaalipiireittäin. Suhteellisilla vaaleilla valitut edustajat edustivat jäsenistöä alueellisesti ja sopimusaloittain jäsenmäärän mukaisesti. Liittokokous päätti liiton toiminnan suuntaviivoista seuraavaksi nelivuotiskaudeksi.
Liittohallitus nimesi työvaliokunnan, joka valmisteli asioita liittohallitukselle, toteutti liittohallituksen päätökset sekä päätti toimintaohjesääntönsä mukaisista asioista.
1407 Lindelöf
Lindelöfin likimääräinen läpimitta on 33 kilometriä. Kohde sijaitsee Auringosta suunnilleen 2,76 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta.
Kevätuhri
Baletin virallinen nimi on kokonaisuudessaan Le Sacre du printemps: tableaux de la Russie païenne en deux partie (Kevätuhri: kuvia pakanalliselta Venäjältä kahdessa osassa). Venäjänkielinen nimi Vesna svjaštšennaja tarkoittaa sananmukaisesti ”pyhää kevättä”. pienoiskuva|Roerichin suunnittelema alkuperäinen puku Kevätuhriin, 1913.
Juoni
Baletin kohtauksilla on seuraavat otsikot:
Haukijärvi (Orivesi)
Haukijärvi on Pirkanmaalla Orivedellä  sijaitseva järvi.
Sovitus
Sovitus voi tarkoittaa:
Iniö
Iniö on entinen Suomen kunta, joka sijaitsee Varsinais-Suomen maakunnassa ja oli osa Länsi-Suomen lääniä. Kunta oli kaksikielinen, 70 prosentilla sen asukkaista oli äidinkielenään ruotsi ja 30 prosentilla suomi. Parainen, Nauvo, Korppoo, Houtskari ja Iniö yhdistyivät vuoden 2009 alussa uudeksi Länsi-Turunmaan kaupungiksi, jonka nimi vuoden 2012 alussa muutettiin Paraisiksi.
Iniön vaakunan suunnitteli Gustaf von Numers ja se vahvistettiin vuonna 1956.
Bagamoyo
Historia
1700-luvulle saakka Bagamoyo oli pieni kaupankäynnin keskus. Kauppaa käytiin pääasiallisesti kalalla, suolalla ja kumilla. Valtaosa väestöstä koostui kalastajista ja maanviljelijöistä. 1700-luvun lopulla Bagamoyossa asui paikallisten lisäksi noin kymmenkunta Omanista kotoisin olevaa muslimiperhettä. Nämä perheet saivat elantonsa käymällä kauppaa Nungesta kerättävällä suolalla sekä keräämällä veroa paikallisilta asukkailta.
1800-luku
Bagamoyon asukasluku oli vuonna 1880 noin tuhat, mutta vuonna 1889 orjakaupan ollessa vilkasta yli 1 305 karavaania ja 41 144 ihmistä kirjattiin kulkeneeksi sisämaahan Bagamoyon kautta. Tuolloin kaupungin asukkaat koostuivat pääasiallisesti zaramoista, doeista, omanilaisista muslimeista, intialaisista hinduista ja persialaisista kauppiaista. Pieni joukko katolilaisia työskenteli kaupungissa räätäleinä.
Saksan Itä-Afrikka
Pääkaupungin siirryttyä Dar es Salaamiin huhtikuussa 1891 Bagamoyon Bomasta tuli pelkkä hallinnollinen keskus. Intialaisten kauppiaiden vaikutuksen lisäännyttyä karavaanikauppa hiljeni. Euroopasta saapuneet kreikkalaiset perustivat ensimmäisen hotellin Bagamoyoon.
Koulutus
Bagamoyossa sijaitsee yliopisto, jossa on oikeustieteellinen tiedekunta sekä tietotekniikan ja viestintäteknologian tiedekunta.
Soloi (Kilikia)
Historia
Varhaisella kristillisellä ajalla Pompeiupolis oli piispanistuin. Arabit valtasivat kaupungin 600-luvulla.
Rakennukset ja löydökset
Soloi oli ympäröity kaupunginmuureilla, jotka oli varustettu torneilla. Antiikin lähteiden mukaan kaupungilla oli akropolis eli linnavuori ja yläkaupunkikukkula. Kaupungin paikalta tehdyt löydökset ovat pääosin peräisin hellenistiseltä kaudelta. Huomattavimmat rauniot ovat peräisin pylväin reunustetusta 320 metriä pitkästä kadusta, jonka noin 200 alkuperäisestä pylväästä 22 on edelleen pystyssä. 1800-luvulla pystyssä oli vielä 42 pylvästä. Rinteessä sijaitsi kreikkalainen teatteri, joka oli näkyvissä vielä 1800-luvulla. Kaupungin sataman paikka on selkeästi näkyvissä, ja sen aallonmurtajista on säilynyt jäänteitä.
Ellen Wester
Wester asui koko aikuisikänsä Waxholmissa, paitsi kesät lapsuuden kotiseudulla Rejmyressä.
Patrick O’Sullivan
Maajoukkueessa
O'Sullivan edusti Yhdysvaltoja kolme kertaa nuorten MM-kilpailuissa: 2003, 2004 ja 2005. Vuonna 2004 Yhdysvallat voitti maailmanmestaruuden ja O'Sullivan oli merkittävässä roolissa. Hän teki kaksi maalia finaalissa Kanadaa vastaan 4–3 päättyneen ottelun päätöserässä. Jälkimmäinen maaleista jäi ottelun voittmaaliksi.
Neuvostoliiton hajoaminen
Neuvostoliiton hajoamiseen johtaneet syyt olivat pääasiassa maan sisäisiä, joista keskeisempiä olivat ideologinen ja taloudellinen romahdus, ympäristöongelmat, kansallisuusriidat sekä moraaliset syyt. Neuvostoliiton kansainvälinen asema vahvistui aina 1970-luvun loppupuolelle saakka, jolloin se vielä levittäytyi globaaliin etelään, mutta laajentuminen ja sotilaallinen tukitoiminta alkoi käydä valtion taloudelle liian ylivoimaiseksi. Lisäksi on syytä mainita Ronald Reaganin aloittama kilpavarustelu, jota Neuvostoliiton talous ei enää kestänyt ja joka vääristi sen kansantaloutta entistä militaristisemmaksi.
Mihail Gorbatšovin uudistuspolitiikka
Uudistukset pääsivät todella vauhtiin vasta vuonna 1987, jolloin Gorbatšov poisti yritysten valvonnan ja alkoi vapauttaa poliittisia toisinajattelijoita. Poliittiseen kielenkäyttöön ilmestyi uusia iskusanoja, perestroika, demokratisointi ja glasnost. Tarkoitus oli lisätä keskusjohtoiseen neuvostojärjestelmään joitain läntisten demokratioiden piirteitä. Demokratisointi aiheutti kansallisen liikehdinnän alun monissa maissa, kun sensuuria ja toisinajattelijoiden vainoa purettiin. Kävi ilmi, että kansallisuuskiistat oli pidetty Neuvostoliitossa poissa pakkovallan keinoin. Samaan aikaan Gorbatšov sai lännessä osakseen suurta suosiota liennytyspolitiikallaan.
Geneven sopimukset
thumb|Alkuperäiset sopimusasiakirjat. Geneven sopimukset ovat joukko sodassa haavoittuneiden, sotavankien ja siviiliväestön kohtelua sääteleviä kansainvälisiä sopimuksia. Vuonna 1864 solmittiin Punaisen Ristin perustajan Henri Dunantin aloitteesta Genevessä sopimus, joka koski haavoittuneiden ja sairaiden sotilaiden huoltoa. Sitä on täydennetty ja laajennettu uusilla sopimuksilla vuosina 1906, 1929 ja 1949. Toisen maailmansodan jälkeen sopimukset koottiin neljäksi yleissopimukseksi.
Neuvostoliiton hajoaminen
Mihail Gorbatšovin uudistuspolitiikka
Vuonna 1989 valittiin kansanedustajien kongressi osin vapaissa vaaleissa. Nämä vaalit voitti Moskovan vaalipiirissä Boris Jeltsin, vaikka suurin osa valituista oli kommunisteja. Jeltsinin demokraattinen liike halusi kapitalismia. Alussa sen kilpailijana olivat maltillisten sosialistien löyhä ja poliittisesti heikko Kansanrintama, joka ajan kuluessa haki kompromissia liberaalien kanssa ja jäivät politiikassa sivuun.
Geneven sopimukset
Periaatteet
thumb|250px|Lääkintä- ja avustustoiminta on puolueetonta ja sitä pitää suojella. Kuva [[Suomen Punainen Risti|Suomen Punaisen Ristin ajoneuvosta.]] thumb|250px|Kansainvälisellä yhteisöllä on oikeus valvoa Geneven sopimusten periaatteiden toteutumista. Kuva [[Jugoslavia-tuomioistuin|Jugoslavia-tuomioistuimen istunnosta.]] Geneven sopimusten yleiset periaatteet ovat seuraavat:
Neuvostoliiton hajoaminen
Tasavaltojen kapina Neuvostoliittoa vastaan
Kesäkuussa 1990 Itä-Euroopan maat kieltäytyivät sotilaallisesta yhteistyöstä Neuvostoliiton kanssa. Myös etelässä Kaukasuksella oli kuohunut pitkään. Elokuussa 1990 julistettiin Armeniaan poikkeustila siellä pitkään jatkuneiden levottomuuksien takia. Neuvostoliiton hajotti lopulta Baltian maiden itsenäistyminen, ja Venäjän halu luoda oma demokraattinen hallinto maahan.
Vanhoillisten reaktio
Kesäkuussa 1990 vanhoilliset kommunistit järjestäytyivät Venäjän kommunistiseen puolueeseen, ja Gorbatšov ei saanut heinäkuussa 1990 28. puoluekokouksessa puoluetta uudistuksiinsa.
Ylä-Egypti
Nomokset
Ylä-Egyptin nomokset olivat etelästä pohjoiseen eli Niilin yläjuoksulta alajuoksulle päin (tyypillinen luettelo, joskaan kaikki eivät olleet olemassa yhtä aikaa annetuilla nimillä ja tiedoilla):
Neuvostoliiton hajoaminen
Baltian maiden kapinat
thumb|Neuvostoarmeija toimi vuoden 1991 alussa väkivaltaisesti Liettuan pääkaupungissa Vilnassa. Baltian maissa Vilnassa ja Riiassa kapinoitiin, ja neuvostojoukot kukistivat kapinat. Tammikuussa 1991 Neuvostoliiton laskuvarjo- ja muut joukot yrittivät verisissä yhteenotoissa ottaa Liettuan, Latvian ja Viron Neuvostoliiton valvontaan. Gorbatšov oli tästä tietoinen etukäteen.
Valtataistelu
Gorbatšov oli huhujen mukaan allapäin ja sulkeutui työhuoneeseensa. 17. maaliskuuta 1991 pidettiin Neuvostoliiton tulevaisuutta käsittelevä kansanäänestys, jossa 71 % kansasta kannatti Neuvostoliiton säilyttämistä. Kansalta kysyttiin myös sitä, pitäisikö Venäjällä olla oma presidentti, mitä 70 % kannatti. Neuvostoliiton säilyttämistä vastustivat tuolloin ainakin Baltian maat, Armenia, Georgia ja Moldova. Monet Keski-Aasian tasavallat olivat taas taloudellisesti riippuvaisia Neuvostoliitosta ja kannattivat sen säilyttämistä.
Stevie Ray Vaughan
Esikoisalbumi
Maininnan arvoinen raita ensilevyltä on myös "Rude Mood", joka on yksi levyn kolmesta instrumentaalikappaleesta. Tässä tempoltaan erittäin nopeassa kappaleessa Vaughan pääsi näyttämään teknistä osaamistaan, joka oli muihin blues-rock -kitaristeihin verrattuna aivan omalla tasollaan. Bluesmaisessa musiikissa soiton nopeutena näkyvä tekninen taituruus ei auta kovin pitkälle, mutta Vaughan osoitti, että pitkälle vietyä teknistä osaamista on mahdollista soveltaa myös blues-rockin piirissä.
Vanhoista blues-artisteista Vaughanin ensilevylle saivat coverinsa Howlin' Wolf sekä Buddy Guy, joiden kappaleita Vaughan esitti myös myöhemmillä levyillään. Levyn toinen raita on Vaughanin tunnetuimpiin kuuluva, "Pride and Joy", joka julkaistiin singlenä. Muiden ansioidensa ohella voidaan nähdä, että Vaughanin ensilevy oli voittamassa bluesille taas selvästi edellisvuosia enemmän yleisöä 1970-luvun taantuman jälkeen.
Kaksi seuraavaa levyä ja romahdus
Vaughanin neljästä sooloalbumista Soul to Soul on saanut vähiten kehuja, vaikkei levyä pidetäkään epäonnistuneena. On epäilty, että tässä vaiheessa Vaughanin tuotannossa heijastuivat jo selvästi hänen alkoholi- ja huumeongelmansa. Ongelmista huolimatta vuonna 1986 ilmestyi live-albumi, Live Alive, ja vuonna 1987 yhtye lähti vielä laajalle Amerikan kiertueelle. Tämä kiertue kuitenkin loppui ennen aikojaan Vaughanin tuuperruttua Lontoossa kesken keikan. Hän aloitti katkaisuhoidon Lontoossa ja jatkoi AA-kerhon ohjelmaa päättäväisesti seuraten Yhdysvalloissa. Yhtye piti vuoden ajan hiljaiseloa. Vaughan oli tottunut viettämään Austinissa rajua yöelämää, joten hän oleskeli nyt Dallasissa pitääkseen itsensä kurissa.
Savannisininärhi
Lisääntyminen
Savannisininärhet tunnetaan etenkin koiraan taidokkaiden lentonäytösten ansiosta. Se toimii muutenkin aktiivisesti parinmuodostuksessa. Pari kasaa pesän korkealle kuolleen puun onkaloon ja verhoilee sen muutamilla ruohonkorsilla. Sinne naaras munii 2–4 munaa, joita se hautoo 22–24 vuorokautta. Jälkeläiset syntyvät kaljuina, mutta kolmen viikon kuluttua kuoriutumisesta niitä peittää harmaa untuva. Poikaset lähtevät pesästä noin viiden viikon ikäisinä. Itsenäiseen saaliinpyyntiin ne kykenevät kuitenkin vasta aikaisintaan 10 vuorokauden kuluttua. Siihen asti emot ruokkivat niitä vielä.
Suosionosoitukset
pienoiskuva|Suosionosoituksia esittäviä ihmisiä Suosionosoitukset ovat suosion ilmauksia kuten kättentaputuksia esitykseen, esimerkiksi esittävään taiteeseen, kuten musiikki- tai teatteriesitykseen.
Kääpiökoira
Kehitys ja jalostus
Kääpiökoirat eivät ole ainoastaan nykyaikainen ilmiö. Jo 4 000 vuotta sitten kiinalaisilla oli pieniä ”leijonakoiria”, jotka muistuttavat suuresti nykyisiä kiinanpalatsikoiria. Kääpiökoirien alkuperän uskotaankin olevan Aasiassa, todennäköisesti juuri Kiinassa. Myös antiikin roomalaiset pitivät sylikoiria. Myöhempinä aikoina sylikoirat olivat erityisen suosittuja aatelisnaisten keskuudessa. Tunnettuja kääpiökoirien suosijoita ovat olleet muun muassa Skotlannin kuningatar Maria, Britannian kuningatar Viktoria ja Ranskan kuningatar Marie Antoinette, Pompadourin markiisitar ja Venäjän viimeinen keisarinna Aleksandra. Kiinan keisarinnan saavuttua hoviinsa sadat pienet japanese chin -tyypiset koirat seisoivat takatassuillaan, kunnes hän oli istuutunut.
Griffonit
Belgialaisiin griffoneihin kuuluvat karkeakarvaiset griffon belge ja griffon bruxellois sekä lyhytkarvainen petit brabancon.
Kiinan Grand Prix
Kiinan Grand Prix oli Shanghaissa Kiinassa kausina – järjestetty Formula 1 -sarjan osakilpailu. Tämänhetkisen tiedon mukaan Kiinan GP:n pitäisi palata Formula 1:sen kisakalenteriin vuonna 2024.
Kiinassa syntyi myöhemmin uusi projekti Formula 1 -kilpailun saamiseksi maahan ja syksyllä 2002 Formula 1:n kaupallisten oikeuksien haltija Bernie Ecclestone ilmoitti, että kaudella 2004 Shanghaissa ajettaisiin Formula 1:n MM-osakilpailu. Kiinan Grand Prix järjestettiin ensimmäisen kerran vuonna 2004.
Battlefield 1942
The Road to Rome
Battlefield 1942: The Road to Rome julkaistiin 2. tammikuuta 2003. Lisälevy sisältää Italian maihinnousun taisteluja.
Secret Weapons of WWII
Battlefield 1942: Secret Weapons of WWII julkaistiin 4. syyskuuta 2003. Lisälevy esittelee erikoisia aseita, joita liittoutuneet ja akselivallat kehittelivät toisen maailmansodan aikana.
Jubilee Line
Jubilee Line on Lontoon metron linja. Sillä on 27 asemaa, joista 13 on maan alla. Linja on metron kuudenneksi vilkkain ja sen tunnusväri on harmaa.
Historia
Linjan pohjoisin osa Stanmoreen oli alkujaan osa Metropolitan Linea. Liikenteen kasvaminen vuosien mittaan aiheutti ylikuormitusta osuudella, minkä vuoksi se siirtyi osaksi Bakerloota.
Alija
Ensimmäinen alija 1882–1903
Jemenistä tulleet eivät menneet maaseudulle, vaan kaupunkiin. He asettuivat Jerusalemin arabiesikaupunkiin, jonka nimi oli Silwan. Se sijaitsi Jerusalemin vanhan kaupungin muurien kaakkoispuolella lähellä Öljymäkeä.
Toinen alija 1904–1914
Toisen alijan aikana maahan muutti 40 000 juutalaista. Toinen alija voimistui 1905 jälkeen, kun pettymys Venäjän Japanin sodan jälkeisen lakkoilun aikaansaamaan Venäjän keisarikunnan perustuslaillistamiseen voimistui ja juutalaisia vastaan järjestettiin pogromeja. Muutto suuntautui niin Genesaretin järvelle päin. Sen etelärannalle perustettiin Degan 1909. Myös ensimmäinen itsepuolustusjärjestö, Hashomer, perustettiin. Toisen alijan aikana perustettiin Jaffan pohjoispuolelle Ahuzat Bajit, josta kasvoi Tel-Aviv. Osa tulokkaista lähti takaisin kovien elinolosuhteiden vuoksi. Kuitenkin toisen alijan lopulla oli maassa 1914 jo 85 000 juutalaista.
Grenaa
Grenaa (myös Grenå) on Tanskassa Keski-Jyllannin alueella sijaitsevan Norddjursin kunnan keskustaajama. Vuoden 2012 alussa taajamassa oli 14 206 asukasta.
Tartarpihvi
Tartar on raakana syötävä liharuoka, jossa liha on joko terävällä veitsellä jänteistä ja kalvoista irti raaputettua, hienoksi hakattua tai jauhettua naudanlihaa. Pihvi maustetaan länsimaissa usein sipulimurskalla, punajuurimurskalla, raa’alla keltuaisella, kapriksella, pippurilla ja worcesterkastikkeella.
Parents Music Resource Center
Historia
PMRC:n virallinen tavoite oli vanhempien valistaminen rockmusiikin pornografisesta sisällöstä. Järjestö vaati epäsiveellisyyttä koskevien lakien tiukempaa tulkintaa. Baker vetosi myös levy-yhtiöihin ja vaati näiden julkaisupolitiikalta ”itsekuria”. Bakerin mukaan rock-sanoitukset ihannoivat itsemurhia, raiskauksia ja sadomasokismia, mikä murensi Yhdysvaltain yhteiskunnan arvopohjaa. Niinpä rockmusiikki oli vastuussa lisääntyneistä raiskauksista, teini-ikäisten itsetuhoisuudesta, alaikäisten tyttöjen raskauksista ja muista yhteiskunnallisista ongelmista. PMRC esitti, että tarvittaessa musiikkijulkaisuihin merkittäisiin seuraavat varoitukset: V (väkivalta), X (seksuaalisuus), O (okkultismi) ja D/A (päihteet). Koska pornografian myyminen lapsille oli laitonta, Baker katsoi, ettei PMRC vaatinut sensuuria vaan pelkästään olemassaolevien lakien noudattamista.
The Best of Judas Priest: Living After Midnight
The Best Of Judas Priest: Living After Midnight on Judas Priestin kokoelma vuodelta 1997. Se julkaistiin uudelleen vuonna 2003 erilaisella kappalejärjestyksellä ja lisäkappaleilla.
Adolf Erik Nordenskiöld
Varhaiset vaiheet
Nordenskiöld kuului ruotsalaistaustaiseen, aateloituun Nordenskiöld-sukuun. Hänen isänsä oli Suomen mineralogian isäksikin kutsuttu tutkija Nils Nordenskiöld (1792–1866) ja suomalainen äiti von Haartman -sukuun kuulunut Margareta Sofia von Haartman, jonka veli oli senaatin talousosaston varapuheenjohtaja Lars Gabriel von Haartman. Nordenskiöld oli kolmas vanhempiensa seitsemästä lapsesta. Hän omaksui isältään kivilajien ja kallioperän tutkimisen innostuksen ja osallistui tämän näytteenkeräysretkille eri puolilla Suomea. Hän oli mukana myös isänsä tutkimusmatkalla, joka suuntautui vuosina 1853–1854 Uralille. Nordenskiöld suunnitteli jo tuolloin omaa tutkimusretkeä Siperiaan ja Pohjois-Aasiaan. Nordenskiöldin lapsuus kului Mäntsälässä Frugårdin sukukartanossa, joka on nykyään museona.
Nordenskiöldin palattua Suomeen hänet nimitettiin 1856 mineralogian dosentiksi, ja häntä pidettiin varmana yliopiston uutena geologian professorina. Vahvistaakseen tieteellisiä näyttöjään Nordenskiöld halusi kuitenkin tehdä kunnollisen tutkimusmatkan. Hänelle myönnettiin suuri matka-apuraha, Aleksanterin-stipendi, Kamtšatkan niemimaalle suuntautuvaa tutkimusmatkaa varten. Nordenskiöld promovoitiin vuoden 1857 promootiossa primusmaisteriksi ja samalla ultimustohtoriksi, mutta promootion läksiäisjuhlasta syntyi kuitenkin uusi poliittinen skandaali: koska 1857 vietettiin Suomen ensimmäisen ristiretken 700-vuotisjuhlaa, promootioon oli kutsuttu Ruotsista arvovieraita. Puheen pitänyt Nordenskiöld esitti Suomen ja Ruotsin välisen yhteyden uusintamista sekä ilmaisi epäilevänsä Suomen tulevaisuutta osana Venäjää. Muun muassa Suomen kenraalikuvernööri Fredrik Vilhelm von Berg vaati Nordenskiöldiltä julkista anteeksipyyntöä, ja kun tämä ei siihen suostunut, matka-apuraha peruttiin.
Muu toiminta
pienoiskuva|vasen|pysty|Nordenskiöldin hauta Västerljungin hautausmaalla. Nordenskiöld osallistui Ruotsin säätyvaltiopäiville aatelissäädyssä 1862–1863 ja 1865–1866 ja oli parlamenttiuudistuksen jälkeen edustajana valtiopäivien ylemmässä kamarissa 1870–1872, 1881–1887 ja 1891–1893. Nordenskiöld valittiin Ruotsin kuninkaallisen tiedeakatemian jäseneksi vuonna 1861 ja toimi sen esimiehenä 1881–1882. Hänet valittiin Suomen Tiedeseuran kunniajäseneksi vuonna 1876 ja Ruotsin akatemian jäseneksi 1893.
Oikeutettu sota
Historia
Roomalainen käsitys sodan oikeutuksesta joissain olosuhteissa periytyy vähintään Ciceron ajalta. Kristilliseen systemaattiseen teologiaan sen toivat Augustinus ja Tuomas Akvinolainen. Ensimmäinen puhtaasti sodan oikeutusta käsittelevä teos oli Stanisław Skarbimierzlaisen De bellis justis, jossa etsittiin oikeutusta Puolan sodalle Saksan ritarikuntia vastaan. Teologian ja yhteiskuntafilosofian haarautuessa erilleen Alberico Gentili ja Hugo Grotius pyrkivät korvaamaan oikeutetun sodan kansainvälisellä oikeudella ja tuomaan kysymyksen näin normaaliin lainsäädännölliseen viitekehykseen.
Topi Rönni
Muuta
Rönnin isä Heikki on myös harrastanut jääkiekkoa ja hän on toimi mm. Tapparan C-nuorten joukkueenjohtajana Topin pelatessa siellä kaudella 2018–2019. ajanut kilpaa rallia. Myös Topi on ajanut ralliautoa jää- ja peltoradoilla. Heikki Rönni on myös laulaja, joka osallistui Seinäjoen tangomarkkinoihin vuonna 2013.
Leonid Markelov
Vuonna 2000 Markelov voitti Marin tasavallan presidentinvaalit suuren mainoskampanjan avulla. Muun muassa Euroopan parlamentti ja monet ihmisoikeusjärjestöt arvostelivat Markelovin hallintoa omassa tasavallassaan vähemmistönä elävien marien kansallisesta sorrosta ja marien kulttuurielämän tukahduttamisesta. Mareihin kohdistuvista pahoinpitelyistä, uhkailusta ja jopa murhista tuli arkipäivää Markelovin hallintokaudella.
Australianenglanti
Piirteitä
Australianenglannin kielioppi ei eroa brittienglannin kieliopista. Myös kirjoitetut kielet ovat samanlaisia. Australiassa suositaan brittiläisiä kirjoitustapoja silloin kun ne eroavat amerikkalaisista kirjoitustavoista.
Carlos Secretário
Secretário edusti suurimman osan ammattilaisurastaan portugalilaista FC Portoa, jossa hän pelasi kymmenen kauden aikana yhteensä 225 Primeira Ligan ottelua ja voitti mestaruuden kuudesti (1994–1995, 1995–1996, 1997–1998, 1998–1999, 2002–2003 ja 2003–2004). Lisäksi hän voitti seurassa Portugalin cupin viisi kertaa (1993–1994, 1997–1998, 1999–2000, 2000–2001 ja 2002–2003). Secretário pelasi Portugalin pääsarjaa myös FC Penafielissa, FC Famalicãossa ja SC Bragassa. Secretárion ainoa kausi ulkomailla oli 1996–1997, jolloin hän edusti Espanjan Primera Divisiónin Real Madridia ja voitti Espanjan mestaruuden.
Inari
Maantiede
Luonnonmaantieteellisesti Inarin kunta jakautuu kolmeen osaan: Outa-Lappiin, Inarin järvimaahan ja Taka-Lapin tunturimaahan.
Irgun
Perustaminen
Puolan hallitus antoi Irgunille salaista tukea vuonna 1936 ilmeisesti toivoen helpottavansa juutalaisten muuttoa sikäläisistä getoista Palestiinaan.